Экинчи шошокеан къазауат

Экинчи шошокеан къазауат (1879—1883) — Чилини (Ингилизни болушлугъу бла) Перу бла Боливиягъа къаршчы бардырылгъан къазуатды. Аны баш нюзюрю селитраны къайнакъларын кючлеу болгъанды, ол себебден бир-бирде бу къазауатха Селитра къазауат деб да айтылады. Чиличиле, тенгизде бийликни алыб, къазауатда хорлагъандыла эмда къайнакълы джерлеге ие болгъандыла.

 Чурумлары 

Чили селитра компанияныкъы болгъан, алай а Чилини джеринде болмагъан, Атакама къум тюздеги селитра къайнакъланы кючлеу болгъанды.

 Къазауатны баргъаны 
1879 джылны февралында Чилини аскерлери Боливиягъа чабадыла. Боливия бла болушлукъ кесематы болгъан Перу, апрелде къазауатха къошулады. Тенгизни къолгъа алгъан чиличиле, джылны артына боливиячы тенгиз джагъаны эмда ПерунуТарапака провинциясын кючлейдиле. Боливия къазауатдан чыгъады. 1880 джылны апрелинде чиличиле Перуну баш порту — Кальяону къуршоулайдыла, 1881 джылны январында Перуну ара шахары — Лиманы аладыла. Уллу Британия селитраны чыгъарыргъа монополия хакълагъа ие болгъаны себебли Чили джанлы болады, АБШ уа Перу бла Боливиягъа болушлукъ этеди.

 Къазауатны бошалыуу эмда эсеблери 

1883 джылны июнунда чиличиле перучуланы эки сермешиуде къаушатадыла, аны ызындан 12-чи июунда Перуну правительствосу Чилиге Тарапака провинцияны беририлгенин мюкюл этген кесаматха къол салады. Боливия бла Чилини арасында 1884 джылны 14-чю апрелинде Вальпараисода къол салыннган кесаматха кёре, Боливия Антофагаста провинциясыз, ол себебден тенгизге чыгъышсыз къаладыл.


Категория:Тарих
Категория:Къазауат